b'\n_START_ARTICLE_\nDarinka Kobal\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je leta 1965 na u\xc4\x8ditelji\xc5\xa1\xc4\x8du v Ljubljani. Med 1965 in 1991 je pou\xc4\x8devala na \xc5\xa1tirih osnovnih \xc5\xa1olah: Gabrovka, Litija, \xc5\xa0martno in Ledina. Od leta 1995 je \xc4\x8dlanica Dru\xc5\xa1tva slovenskih pisateljev. Je ena izmed prvih \xc4\x8dlanic Dru\xc5\xa1tva star\xc5\xa1ev za bolj\xc5\xa1o \xc5\xa1olo, ter ena izmed ustanoviteljic Odbora ljubljanskih u\xc4\x8diteljev. Od 1996 je na seznamu Programske knji\xc5\xbeice Bralne zna\xc4\x8dke._NEWLINE_Leta 1996 je iz\xc5\xa1la njena prva knji\xc5\xbeica z naslovom Pi\xc5\xa1i, ri\xc5\xa1i in barvaj v pravlji\xc4\x8dni de\xc5\xbeeli in vsebuje 17 kratkih slikopisov. Druga knji\xc5\xbeica Na son\xc4\x8dni strani cest in mest je iz\xc5\xa1la leto kasneje in ima 12 kratkih slikopisov. Za Televizijo Slovenijo je leta 1997 napisala scenarij za Radovednega Ta\xc4\x8dka. V samozalo\xc5\xbebi je leta 1998 iz\xc5\xa1la slikanica Radovedni medvedek, ki je bila prevedena v braillovo pisavo, leta 2009 pa kratka proza Kraljestvo miru, ki je bila 2010 prvi\xc4\x8d zaigrana na Osnovni \xc5\xa1oli Gabrovka. Od 1998 sodeluje z Zvezo prijateljev mladine Slovenije. Leta 2002 in 2003 je sodelovala na bralnem maratonu v Ljubljani. Svoje pravljice pripoveduje po slovenskih knji\xc5\xbenicah, vrtcih in \xc5\xa1olah. Od 2001 je na lokalnem radiu Geoss v Litiji, s premori, nekaj let pisala in vodila oddajo Za mul\xc4\x8dke in mul\xc4\x8dice. Sodelovala je z naslednjimi slovenskimi otro\xc5\xa1kimi in mladinskimi literarnimi revijami: Bim-bam, Bu\xc4\x8dka, Ciciban, Galeb, Mavrica, National Geographic Junior, Planinski vestnik, Trobentica, Otro\xc5\xa1ke novice, Zmaj\xc4\x8dek, ter revijami za odrasle: Kalia, Mama, Moj mali svet, Moj otrok, Moja Thermana, Na\xc5\xa1a dru\xc5\xbeina, Na\xc5\xa1a \xc5\xbeena, Otrok in dru\xc5\xbeina in Vzajemna. Za Bralno zna\xc4\x8dko so bile v predlagane \xc5\xa1tiri pravljice: leta 1999 Radovedni medvedek, Mali Klin\xc4\x8dek leta 2002, Paj\xc4\x8dica in \xc5\xa1krat Brkec leta 2009 in Mati\xc4\x8dek-junak z \xc5\xbeogo leta 2011.\n_START_SECTION_\nNagrade\n_START_PARAGRAPH_\nPisateljica je leta 2010 za potopisno delo Radovedni vrab\xc4\x8dek \xc4\x8civi v Srcu Slovenije zasedla prvo mesto med Naj 7.'